laion/Wikipedia-Exotic huggingface dataset:
יחסי ג'מייקה–שווייץ

יחסי ג'מייקה–שווייץ הם היחסים הדיפלומטיים הרשמיים שבין ג'מייקה לבין הקונפדרציה השווייצרית. היחסים הדיפלומטיים שבין הקונפדרציה השווייצרית לבין ג'מייקה הם יחסים דיפלומטיים מלאים. שווייץ הייתה אחת מהראשונות בעולם להכיר בעצמאות ג'מייקה ב-1962 ומיד לאחר מכן לכונן איתה יחסים דיפלומטיים רשמיים. בין 1963 ל-2004 שווייץ יוצגה בג'מייקה באמצעות קונסוליה כללית שהחזיקה בבירה קינגסטון. ב-2004 שונמך דרג הקונסוליה בקינגסטון לקונסוליית כבוד אך הואמנה על ג'מייקה שגרירות שווייץ בהוואנה, בירת קובה. ג'מייקה ושווייץ חתמו על מגוון הסכמים דיפלומטיים בהם הסכם הגנה וקידום השקעות הדדיות, אמנה למניעת כפל מס והסכם פטור הדדי מאשרה לבעלי דרכונים מיוחדים בלבד. על פי מפקד האוכלוסין של סוף שנת 2018, 131 שווייצרים חיו בג'מייקה. הסחר הכולל בשנת 2018 בין שתי המדינות הוערך בשווי של 16.8 מיליון פרנקים שווייצרים. מהם 14.6 מיליון ייצוא שווייצרי לג'מייקה ו-2.2 מיליון ייבוא שווייצרי מג'מייקה. שווייץ אינה מיוצגת בג'מייקה בדרג השגרירות. שווייץ מיוצגת בג'מייקה בדרג הקונסולרי באמצעות קונסוליה רשמית שהיא מחזיקה בקינגסטון, בירת המדינה. שווייץ האמינה את שגרירותה בהוואנה, בירת קובה, על ג'מייקה. ג'מייקה אינה מיוצגת בשווייץ בדרג השגרירות. ג'מייקה מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ז'נבה. היחסים הדו-צדדיים שבין שווייץ לג'מייקה, משרד החוץ של שווייץ CONSULATE GENERAL OF SWITZERLAND IN KINGSTON, JAMAICA CONSULATE OF JAMAICA IN GENEVA, SWITZERLAND
פיקולו (משחק)

פיקולו הוא משחק קלפים ישראלי נפוץ שפותח ויצא לאור על ידי מפתח המשחקים חיים שפיר. יצא בשנת 1980 לישראל ולגרמניה, עם השנים הפך לרב-מכר ונמכר במספר ארצות, עם למעלה מ-11 מיליון עותקים. בישראל המשחק מוכר בשם פיקולו אבל המוציא לאור בגרמניה שינה את שמו ל"הלי גלי" (תותי פרוטי) וכך הוא מוכר ברוב ארצות העולם. בארצות הברית המשחק נמכר בשם "Fruit Punch". מטרת המשחק היא לצלצל בפעמון כשמופיעים 5 פירות מאותו הסוג. ולגרוף את כל הקלפים. מניחים פעמון במרכז השולחן. מערבבים את הקלפים, ומחלקים את כל הקלפים לשחקנים באופן שווה. כל שחקן מציב את קלפיו כחפיסה בלתי גלויה לפניו או אוחז אותה בידו. מחלק הקלפים משחק ראשון ואחריו התור עובר לשחקן הבא (על פי כיוון השעון) כל שחקן בתורו מניח קלף אחד מחפיסתו ומציבו גלוי בראש ערמת המשחק שלו כך שתמיד רק הקלף האחרון בכל ערמת משחק גלוי. את הקלף יש לפתוח במשיכה לפנים ולא לאחור כדי להבטיח שהשחקן הפותח לא יראה את הקלף שלו לפני האחרים. הקפד לעשות זאת במהירות כדי לא להעניק ליריביך יתרון. כאשר יש בראש ערמות המשחק כמות של אחד מהפירות שווה בדיוק לחמש, יש למהר ולצלצל בפעמון. הכמות של חמש יכולה להתקבל כסכום של כמה קלפים לדוגמה: 2+3, 2+2+1, 4+1 או אפילו 5 על אותו הקלף. הראשון שמצלצל בפעמון מקבל את כל הקלפים. עוד דרך לזכות בקלפים זה אם יש את אותו פרי ואותו מספר אצל כל המשתתפים. בחפיסה ישנם 55 קלפים, הנושאים 4 סוגי פירות תות, בננה, שזיף, ולימון בכמויות מ-1 עד 5 על כל קלף. פיקולינו פיקולו=אקסטרים מדיה וקבצים בנושא פיקולו בוויקישיתוף אתר המשחק הרשמי בעברית הוראות משחק פיקולו (אורכב 16.06.2020 בארכיון Wayback Machine) באתר משחקי שפיר (קובץ PDF) פיקולו באתר AMIGO GAMES US פיקולו באתר Amigo Germany
יחסי האיטי–שווייץ

יחסי האיטי–שווייץ הם היחסים הדיפלומטיים הרשמיים שבין רפובליקת האיטי לבין הקונפדרציה השווייצרית. היחסים הדיפלומטיים שבין הקונפדרציה השווייצרית לבין רפובליקת האיטי הם יחסים דיפלומטיים מלאים. האיטי, קולוניה צרפתית לשעבר, הכריזה על עצמאותה ב-1804. שווייץ הכירה בעצמאותה של המדינה החדשה באופן מידי. לאחר פרק זמן בו האיטי נכבשה ונשלטה על ידי הכוחות המזוינים של ארצות הברית, פתחה שווייץ קונסוליית כבוד בפורט או פרינס, בירת המדינה. דרג הקונסוליה שודרג ב-1959 לקונסוליה ובשנת 2006 לקונסוליה כללית. לבסוף, בשנת 2011, שודרג דרג הקונסוליה לשגרירות. ביוני 2011 השירותים הקונסולריים הועברו למרכז האזורי הקונסולרי בסנטו דומינגו, בירת הרפובליקה הדומיניקנית. שווייץ ייצגה את האינטרסים ההאיטיים במספר מדינות במהלך מלחמת העולם השנייה והמלחמה בקובה מ-1964 עד 1967. האיטי ושווייץ משתפות פעולה בעיקר בתחום ההומניטרי. לאחר רעידת האדמה בהאיטי בשנת 2010 שלחה שווייץ סיוע למדינה ואף פיתחה אסטרטגיה ארוכת טווח לפיתוח המדינה אותה תיישם יחד עם ממשלת האיטי עצמה. משרד החוץ השווייצרי הוציא מספר פעמים בעבר אזהרת מסע להאיטי עקב הנטייה בה לאסונות טבע. על פי מפקד האוכלוסין של סוף שנת 2018, 115 שווייצרים חיו בהאיטי. הסחר הכולל בשנת 2018 בין שתי המדינות הוערך בשווי של 16.4 מיליון פרנקים שווייצרים. מהם 1.9 מיליון ייצוא שווייצרי להאיטי ו-8 מיליון ייבוא שווייצרי מהאיטי. שווייץ מיוצגת בהאיטי בדרג השגרירות באמצעות שגרירות שהיא מחזיקה בפורט או פרינס, בירת המדינה. האיטי אינה מיוצגת בשווייץ בדרג השגרירות. האיטי מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ציריך. היחסים הבילטרליים שבין שווייץ להאיטי, משרד החוץ של שווייץ EMBASSY OF SWITZERLAND IN PORT-AU-PRINCE, HAITI CONSULATE OF HAITI IN ZURICH, SWITZERLAND
יחסי הרפובליקה הדומיניקנית – שווייץ

יחסי הרפובליקה הדומיניקנית–שווייץ הם היחסים הדיפלומטיים הרשמיים שבין הרפובליקה הדומיניקנית לבין הקונפדרציה השווייצרית. היחסים הדיפלומטיים שבין הקונפדרציה השווייצרית לבין הרפובליקה הדומיניקנית הם יחסים דיפלומטיים מלאים. הרפובליקה הדומיניקנית קיבלה את עצמאותה ב-1844. שווייץ הכירה בעצמאות המדינה החדשה ופתחה בה קונסוליה ב-1936. במהלך מלחמת העולם השנייה, ייצגה שווייץ את האינטרסים הדומיניקניים במספר מדינות. הקונסוליה השווייצרית שודרגה לדרג הקונסוליה הכללית ב-1959 והפכה לשגרירות ב-2007. החל ממאי 2011 המרכז האזורי הקונסולרי בסנטו דומינגו אחראי גם לשירותים הקונסולריים להאיטי, אנטיגואה וברבודה, דומיניקה וסנט קיטס ונוויס. הרפובליקה הדומיניקנית ושווייץ חתמו על מגוון הסכמים דיפלומטיים בהם הסכם הגנה וקידום השקעות הדדיות, הסכם תחבורה אווירית והסכם הסגרה הדדי. על פי מפקד האוכלוסין של סוף שנת 2018, 2,012 שווייצרים חיו ברפובליקה הדומיניקנית, מספר שהופך את הקהילה השווייצרית ברפובליקה הדומיניקנית לקהילה הגדולה ביותר באזור הקריביים. הסחר הכולל בשנת 2018 בין שתי המדינות הוערך בשווי של 251 מיליון פרנקים שווייצרים. מהם 39 מיליון ייצוא שווייצרי לרפובליקה הדומיניקנית ו-212 מיליון ייבוא שווייצרי מהרפובליקה הדומיניקנית. הרפובליקה הדומיניקנית מיוצגת בשווייץ בדרג השגרירות באמצעות שגרירות שהיא מחזיקה בברן, בירת המדינה. הרפובליקה הדומיניקנית מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בעיר ציריך. שווייץ מיוצגת ברפובליקה הדומיניקנית בדרג השגרירות באמצעות שגרירות שהיא מחזיקה בסנטו דומינגו, בירת המדינה. Bilateral relations Switzerland–Dominican Republic, אתר משרד החוץ השווייצרי EMBASSY OF THE DOMINICAN REPUBLIC IN BERN, SWITZERLAND CONSULATE GENERAL OF THE DOMINICAN REPUBLIC IN ZURICH, SWITZERLAND EMBASSY OF SWITZERLAND IN SANTO DOMINGO, DOMINICAN REPUBLIC
Union List of Artist Names

Union List of Artist Names (רשימה מאוחדת לשמות אמנים, ULAN) הוא בסיס נתונים חינמי אינטרנטי המנוהל על ידי מכון המחקר גטי (Getty), המחזיק רשימה של שמות כ-300,000 אמנים, בווריאציות שונות (שמות נעורים, שמות קודמים וכו'). למרות שמו המרמז כי זו היא רשימה, למעשה זהו אגרון עבור שמות נרדפים לאמנים. לכל אמן ניתן מזהה חד-חד ערכי מספרי, ואליו מקושרים כל פריטי המידע הרלוונטיים (תאריכי ומקומות לידה ופטירה). הרשימה מתמקדת באמנים מתחום האמנות החזותית ואדריכלות. אמנים כשחקנים, רקדנים לרוב אינם כלולים ברשימה זו. בנוסף לאמנים, הרשימה מכילה גם קבוצות אמנים העובדים יחד, כאשר כל קבוצה מכילה הפניות לאנשים אותם היא כוללת. ה-ULAN החל להיווצר בשנת 1984 על ידי קרן הנאמנות ע"ש J. Paul Getty. הקרן שכבר ניהלה אגרון למונחי אמנות ואדריכלות (AAT), המרכז כ-44,000 מונחים בתחום, החלה ליצור רשימה של אמנים, בתחילה לצורך שימוש פנימי בתוך מיזמי הקרן. לאור ביקוש חיצוני של הרשימה, החלה הקרן בהפצת האגרון לשימוש כללי. ה-ULAN הופץ לראשונה בשנת 1994, הן בעותק פיזי והן בקובצי מחשב. ב-1997 הופסקה הפצתו בעותק פיזי, לאור גודלו והשינויים הרבים מגרסה לגרסה. אתר האינטרנט הרשמי של Union List of Artist Names (באנגלית)
עדן שרם

עדן שרם (נולד ב-9 במרץ 1993) הוא כדורגלן ישראלי המשחק בעמדת החלוץ. שרם גדל בראשון לציון והחל לשחק כדורגל במחלקת הנוער של הפועל תל אביב. ב-31 ביולי 2010 ערך את הופעת הבכורה שלו בקבוצה הבוגרת של המועדון, כשנכנס כמחליף בהפסד 1–2 לבני סכנין בגביע הטוטו, ובישל לויקטור מרעי את השער המצמק. בהמשך עונה זו כבש עשרה שערים בליגת העל לנוער, ובעונה שלאחר מכן כבש 13 שערים. ב-18 באוגוסט 2012 כבש שרם את שער הבכורה שלו בקריירה במדי הקבוצה הבוגרת של הפועל תל אביב, בניצחון 2–0 על בני יהודה בגביע הטוטו. במחזור הפתיחה של עונת 2012/2013 ערך את הופעת הבכורה שלו בליגת העל, כשנכנס כמחליף בניצחון 1–0 על הפועל רמת גן. ב-29 בדצמבר 2012 כבש שרם את שער הבכורה שלו בליגת העל, בהפסד 1–2 לבני יהודה, ובסך הכל כבש בעונה זו שני שערים ב-11 הופעות בליגת העל. בקיץ 2013 הושאל שרם להפועל ראשון לציון מהליגה הלאומית, ובעונת 2013/2014 כבש ארבעה שערים ב-22 הופעות ליגה במדי הקבוצה. לקראת עונת 2014/2015 חזר שרם להפועל תל אביב, אך שותף רק כמחליף בשישה משחקי ליגה, ובינואר 2015 הושאל לבית"ר תל אביב רמלה מהליגה הלאומית, במדיה כבש ארבעה שערים ב-13 הופעות עד תום העונה. בקיץ 2015 שוחרר שרם מהפועל תל אביב, וחזר לקדנציה נוספת בהפועל ראשון לציון. בעונת 2015/2016 ערך 36 הופעות בליגה הלאומית במדי הקבוצה, בהן כבש 11 שערים. לקראת עונת 2016/2017 חזר שרם לקדנציה שנייה בבית"ר תל אביב רמלה, ובעונה זו כבש 14 שערים ב-34 הופעות בליגה הלאומית. ב-17 במאי 2017 חתם שרם במכבי נתניה מליגת העל, ובהופעת הבכורה שלו במועדון כבש שער בניצחון 3–2 על מכבי פתח תקווה בגביע הטוטו. שרם הוסיף שער אחד בליגה ושער אחד בגביע המדינה, ובינואר 2018 חתם במכבי פתח תקווה, במדיה כבש שער אחד בשבע הופעות עד תום עונת 2017/2018. ב-8 ביולי 2018 חזר שרם לליגה הלאומית וחתם בהפועל קטמון ירושלים. בעונת 2018/2019 ערך 19 הופעות ליגה במדי הקבוצה, בהן כבש שני שערים. ב-22 באוגוסט 2019 חתם שרם בסקציה נס ציונה, העולה החדשה לליגת העל, ובמדיה ערך שבע הופעות. בינואר 2020 עבר למ.ס. כפר קאסם מהליגה הלאומית. ב-22 באוגוסט 2021, שרם חתם במכבי עירוני אשדוד. מדיה וקבצים בנושא עדן שרם בוויקישיתוף עדן שרם, באתר ההתאחדות לכדורגל בישראל עדן שרם, באתר Transfermarkt עדן שרם, באתר Soccerway עדן שרם, באתר FootballDatabase.eu בני סכנין גברה 1:2 על ההרכב השני של הפועל ת"א, באתר ONE‏, 31 ביולי 2010 מוטי פשכצקי, ‏עדן שרם חתם בנתניה. דראפיץ' ועמוס נפגשו, באתר ערוץ הספורט, 17 במאי 2017 נסגר החלון: כל ההעברות מהיום האחרון בפנים, באתר ONE‏, 31 בינואר 2018 רואי יצחק, עדן שרם חתם בהפועל קטמון, באתר דאבל פס, 8 ביולי 2018 עמית קרקו, ‏ממשיכה להתחזק: עדן שרם חתם בסקציה נס ציונה, באתר ONE‏, 22 באוגוסט 2019 מערכת אתר דאבל פס, עדן שרם חתם בעירוני אשדוד, באתר דאבל פס, 22 באוגוסט 2021
דריס ויטנס

דריס ויטנס (בבלגית: Dries Wuytens; נולד ב-18 במרץ 1991) הוא כדורגלן בלגי המשחק בעמדת הבלם בוואסלנד-בוורן. ויטנס התחיל את הקריירה שלו בקבוצת הילדים של ראסינג גנק ועבר לפ.ס.וו. איינדהובן בגיל 10. בקיץ 2011 ויטנס חתם בבירסחוט מליגת העל הבלגית. ב-25 בספטמבר 2011, ויטנס ערך את הופעת הבכורה שלו בקבוצה בהפסד 2–3 לאנדרלכט. בתום עונת 2012/2013, בירסחוט התפרקה וויטנס קיבל את כרטיס השחקן שלו. כעבור זמן קצר, חתם בוילם II מהליגה ההולנדית השנייה. ב-29 בנובמבר 2013, ויטנס הבקיע את שער הבכורה שלו בקריירה בניצחון 0–1 נגד TOP אוס. בעונת 2016/2017, חלה ירידה במעמדו של הקבוצה ורשם רק 15 הופעות. בקיץ 2017, ויטנס חתם בהראקלס אלמלו ושנה לאחר מכן חתם בספרטה רוטרדם מהליגה ההולנדית השנייה. ב-22 באוגוסט 2019, ויטנס חתם בסקציה נס ציונה מליגת העל. ב-24 באוגוסט 2019, ויטנס ערך את הופעת הבכורה שלו בקבוצה בהפסד 0–2 למכבי תל אביב. ב-21 ביולי 2020, ויטנס חתם בוואסלנד-בוורן. לזכותו של ויטנס, 9 הופעות בנבחרת הצעירה של בלגיה. וילם II הליגה ההולנדית השנייה: 2013/2014 מדיה וקבצים בנושא דריס ויטנס בוויקישיתוף דריס ויטנס, באתר Transfermarkt דריס ויטנס, באתר Soccerway דריס ויטנס, באתר WorldFootball.net דריס ויטנס, באתר FootballDatabase.eu עמית קרקו, ‏רכש חדש לנס ציונה: הבלם הבלגי דריס וויטנס חתם, באתר ONE‏, 19 באוגוסט 2019 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דריס ויטנס".
גרשון קופי

גרשון קופי (באנגלית: Gershon Koffie; נולד ב-25 באוגוסט 1991) הוא כדורגלן גנאי המשחק בעמדת הקשר. קופי החל את הקריירה שלו בקבוצת הנוער של רוט-וייס אקרה, קבוצת הבית של רוט-וייס אסן הגרמנית. בגיל 15 חתם באינטרנסיונל אליס מליגת העל הגנאית, במדיה כבש 28 שערים. בסוף עונת 2009 יצא למבחנים בהאמרבי מליגת העל השוודית, אך שבר את רגלו ושוחרר. בשנת 2010 חתם בוונקובר וייטקאפס, כאשר שיחק בליגה השנייה של ארצות הברית בכדורגל. ב-5 בספטמבר 2010 ערך את הופעת הבכורה שלו בקבוצה בתיקו 0-0 נגד פוארטו ריקו איסלנדרס. ב-9 בפברואר 2011 חתם על חוזה חדש בקבוצה, לאחר שזו עברה לשחק ב-MLS. ב-7 באוגוסט 2011 הבקיע את שער הבכורה שלו בקבוצה בניצחון 2–4 נגד שיקגו פייר. ב-11 בפברואר 2016 חתם בניו אינגלנד רבולושן. ב-15 בינואר 2017 חתם לשלוש שנים בהמארבי, בה נבחן בעבר. ב-9 באפריל ערך את הופעת הבכורה שלו בקבוצה בתיקו 1-1 נגד קלמאר. במאי 2017 חזר לניו אינגלנד רבולושן כשחקן מושאל. ב-1 ביוני 2018 שוחרר מהאמרבי. בקיץ 2019 חתם באל-פאהאחיל מליגת העל הכוותית. ב-26 באוגוסט 2019 חתם בהפועל כפר סבא מליגת העל. ב-30 בינואר 2021 חזר לארצות הברית וחתם באינדי אילבן מה-USL. ב-25 בינואר 2022 חתם בהפועל רעננה, אך כעבור חודש חתם בסאנדציה מהליגה הפולנית השנייה. ב-10 ביוני 2022 חזר לישראל וחתם בעירוני טבריה.ב-1 בדצמבר 2023 שוחרר מהמועדון. ב-6 בפברואר 2024 חתם במכבי הרצליה. לזכותו 11 הופעות בנבחרת גאנה עד גיל 20. ונקובר וייטקאפס אליפות קנדה בכדורגל: 2015 עירוני טבריה גביע הטוטו לליגה הלאומית: 2023/2024 מדיה וקבצים בנושא גרשון קופי בוויקישיתוף גרשון קופי, באתר ההתאחדות לכדורגל בישראל גרשון קופי, באתר Transfermarkt גרשון קופי, באתר Soccerway גרשון קופי, באתר WorldFootball.net גרשון קופי, באתר FootballDatabase.eu גיל לוין, ‏זר חדש: גרשון קופי חתם בהפועל כפ"ס, באתר ערוץ הספורט, 26 באוגוסט 2019 ‏האלק חזר לברזיל, אקס כפר סבא חתם בארצות הברית, באתר ספורט1, 30 בינואר 2021 מערכת ONE, ‏חיזוק למרכז השדה: גרשון קופי חתם בהפועל רעננה, באתר ONE‏, 25 בינואר 2022 הרכש השלישי: גרשון קופי חתם בעירוני טבריה, באתר ONE‏, 10 ביוני 2022
מוריס FV

מוריס FV (באנגלית: Morris FV) היא משאית אשר יוצרה על ידי חטיבת המכוניות המסחריות Morris Commercial Cars (אנ') חברת בת של Morris Motors (אנ') אשר יוצרה בין השנים 1948–1954. משנת 1952 הייתה Morris Commercial Cars בעלות קונצרן הרכב הבריטי The British Motor Corporation Limited‏ (BMC). סדרה ראשונה - יוצרה בין השנים 1948–1953. סדרה שנייה - יוצרה בין השנים 1953–1954. ב"קבינה" - 2 מושבים (נהג + נוסע). מנוע קדמי שמורכב מתחת לתא הנהג. מנוע דיזל. למרות שדגם "מוריס FV" הושק בשנת 1948, היו בו מאפייני תכנון מלפני מלחמת העולם השנייה בפרט דלתות ה"התאבדות" הקדמיות - ציר הדלתות הוא בחלקן האחורי והן נפתחות כלפי קדמת הרכב. דגם "מוריס FV" נמכר גם תחת השם "אוסטין" (משנת 1952). בדגמי "מוריס FV" נבנה הסורג ההפוך המובהק בצורת לב, ואילו לדגמי "אוסטין FV" היה סורג אופקי נמוך-רכוב. דגם "מוריס FV" צולם לסרט "Genevieve" אשר הופק בבריטניה בשנת 1953. מוריס FV, שנת 1950 מוריס FV (מימין) מוריס CS9 מוריס C8 מוריס J2 מוריס J-type מדיה וקבצים בנושא מוריס FV בוויקישיתוף Harry Edwards. Morris Commercial Vehicles. Alan Sutton. ISBN 0-7509-0176-4 ראו "מוריס FV" simoncars.co.uk/morriscv/morrisfj משאיות מסחריות קלות - ראו "מוריס FV" aronline.co.uk/commercials/commerials-light-trucks "מוריס FV" צולם לסרט "Genevieve" אשר הופק בבריטניה בשנת 1953 imcdb.org/v098972
אונדנסטרון

אונדנסטרון (Ondansetron, נמכרת בשם Zofran) היא תרופה למניעת בחילה והקאות שהם תוצאה של כימותרפיה או ניתוח. כמו כן היא מנוצלת לטיפול בדלקת הקיבה והמעיים. ניתן לקחת אותה דרך הפה או בזריקה לשריר או לוריד. היא פועלת כאנטגוניסט ל-5НТ3. קיימים סיכונים לתופעות לוואי. התרופה ניתנת לנשים בהריון שסובלות מבחילות, אך חוקרים עדיין לומדים את תופעות הלוואי של שימוש בתרופה בזמן היריון. התרופה אינה ניתנת בדרך כלל לילדים מתחת לגיל 4. התרופה אינה יעילה לטיפול במחלת ים. אונדנסטרון קיבל פטנט בשנת 1984 לאחר מחקרים בחברת תרופות בריטית. השימוש הרפואי בקהילה אושר בשנת 1990. החל משנת 2006 ניתן לייצר גם תרופה גנרית. התרופה נכללת ברשימת התרופות החיוניות של ארגון הבריאות העולמי. בשנת 2019 היא הייתה במקום ה-91 בין התרפות הנפוצות בארצות הברית עם כ-8 מיליון מרשמים. בישראל התרופה נכללת בסל התרופות לחולי סרטן בלבד. מדיה וקבצים בנושא אונדנסטרון בוויקישיתוף עלון לצרכן באתר משרד הבריאות מידע באתר תרופות של קופת חולים כללית פז תורן ונוספים, Ondansetron treatment in patients with Tourette’s syndrome. Int Clin Psychopharmacol 14:373-376, 1999. Haley Bridger, Study sees little danger from ondansetron during first trimester of pregnancy, The Harvard Gazette, December 18,2018 https://clincalc.com/DrugStats/Top300Drugs.aspx ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
עמיר גליל

עמיר גליל (28 במאי 1927 – 13 באוגוסט 2019) היה לוחם, יזם, יקיר העיר רמת גן ויקיר העיר צפת. מייסד מכללת רמת גן. נולד בשנת 1927 בוורשה, שבפולין, בשם זיגמונד שפירא. לאחר הכיבוש הנאצי ברח עם הוריו לשטח רוסיה ונשלח לסיביר. עם פרוץ המלחמה בין גרמניה ורוסיה עבר לאוזבקיסטן ומשם נשלח עם קבוצת ילדים להודו. בהודו יצר קשר עם נציגי הסוכנות היהודית ועלה ארצה בשנת 1942. בישראל למד במוסד חקלאי של עליית הנוער, התגייס "להגנה" ולצי הבריטי. עם שחרורו השתקע בחיפה, השלים את לימודי הבגרות ולפרנסתו עבד בבנק אנגלו-פלשתינה. בנובמבר 1947 גויס לשירות מלא ב"הגנה", פעל כקצין חבלה במסגרת החי"ש והפלמ"ח, עבר קורס קצינים, השתתף בפעולות מבצעיות רבות ונפצע מספר פעמים. בשנים 1949–1958 שירת בצבא הקבע בתפקידים פיקודיים, הדרכתיים ומנהלתיים וביניהם - היה חבר בוועדת התכנון של מלחמת סיני כאחראי על נושא תכנון אספקת מים, מזון ודלק למבצע. עם שחרורו משרות קבע - שירת במילואים כמפקד גדוד אספקה באוגדת שריון בדרגת סגן-אלוף. בחייו האזרחיים - החל לעבוד כמנהל המחלקה לביקורת חברות ממשלתיות במשרד מבקר המדינה. במסגרת זו בדק את מצבן הכלכלי - מנהלי של חברות כגון : "אל-על", "ארקיע", חברות יצוא, חברות חקלאיות ועוד. בשנים 1959–1960 הקים בבאר שבע מערכת השכלה תיכונית ועל תיכונית למבוגרים. בשנת 1961 עבר לרמת גן והקים את בית הספר "אבוקה" (לימים תיל"ם) – תיכון לחשבונאות ומנהל. במקביל, פנה להקמת בתי חולים סיעודיים. בשנת 1989 הקים את מכללת רמת-גן. גליל קיבל את אות יקיר העיר צפת על השתתפותו בכיבוש צפת במלחמת השחרור. ובנוסף קיבל את אות יקיר העיר רמת גן על הקמת בתי ספר תיכוניים והקמת מכללת רמת גן. בראשית ינואר 2001 נפתחה נגד גליל חקירה משטרתית בחשד להוצאה במרמה של כ-50 מיליון שקל מכספי המכללה. ב-2005 גליל הודה בעבירה המיוחסת לו במסגרת עסקת טיעון. לימודי מסחר ברמת גן הרשמה לתיכון "אבוקה" אמיר הלמר, הפרקליטות הגיעה להסדר טיעון עם עמיר גליל נשיא מכללת רמת גן לשעבר, באתר הארץ, 22 בפברואר 2005 "הפרקליטות הגיעה להסדר טיעון עם עמיר גליל נשיא מכללת רמת גן לשעבר". TheMarker. נבדק ב-2020-10-08. המשטרה סיימה את החקירה בפרשת מכללת ר"ג - ללא המלצות להעמדה לדין 3 חודשי מאסר על-תנאי וקנס 500 אלף שקל נגזרו על יו"ר הוועד המנהל של מכללת ר"ג ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
קמיקצו

קמיקצו (ביפנית: 上勝町) היא עיירה במחוז טוקושימה שביפן. בשנת 2016 הוערכה אוכלוסייתה בכ-1,482 איש וצפיפות של 7.2 לקמ"ר. שטחה הכולל הוא 109.7 קמ"ר. קמיקצו התפרסמה כעיירת "Zero waste" (אפס אשפה). משמעות הדבר היא שהעיירה כולה ממחזרת את כל האשפה שהיא מייצרת, וזו ממוינת לכ-45 סוגים שונים של אשפה, המטופלים באופן ספציפי. בפועל העיירה באמת ממחזרת כ-80% מהאשפה שלה ושמה לה למטרה להגיע ל-100% עד שנת 2020.‏ מדיה וקבצים בנושא קמיקצו בוויקישיתוף אתר האינטרנט הרשמי של קמיקצו (ביפנית) וידאו המתאר את המיחזור בעיירה(הקישור אינו פעיל) "Zero Waste in Japan". BBC News. 11 ביולי 2008. נבדק ב-6 באוגוסט 2016. {{cite news}}: (עזרה) McCurry, Justin (5 באוגוסט 2008). "Guardian". Climate Change. London. נבדק ב-7 במאי 2010. {{cite news}}: (עזרה) ערך זה הוא קצרמר בנושא יישובים ביפן. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קמיקצו".
לאיוש דיינש

לאיוש דיינש (במקור גוטליב, בהונגרית: Gyenes Lajos; בודפשט, 29 במאי 1888 – בודפשט, 3 בנובמבר 1944) היה אדריכל יהודי-הונגרי, שנרצח בשואה. בנם של פרנץ גוטליב, מהנדס, סמנכ"ל חברת הרכבות ההונגרית ומנהל האגף לבנית גשרים, ושל לואיזה בטלהיים (בַרְצַ'אִי). אחותו גיטה דיינש הייתה ציירת. את התואר באדריכלות קיבל דיינש בשנת 1910 באוניברסיטה הטכנית ההונגרית יוז'ף קיראי בבודפשט. לאחר סיום לימודיו נסע לרומא, איטליה, שם למד ציור ואחר כך השתלם בבאיה מארה. בשנת 1919 נשא דיינש לאישה את אראנקה, וירה שחקנית. בתקופה זו עבד במחלקת הבינוי של חברת הרכבות ההונגרית. אחרי שנת 1924 היה לו משרד משותף עם האדריכל קורנל נוישלוס. דיינש היה אחד האדריכלים פופולריים והעסוקים ביותר בבודפשט בין שתי מלחמות העולם. בשנת 1943 הציג בפירוט בסדרת מאמרים בעיתון ההונגרי "קול העם" את טיפוסי הדירות שפיתח עבור מעמד הפועלים שבנייתם יכולה הייתה לעזור בפתרון מצוקת הדיור לאחר סיום מלחמת העולם השנייה. הוא הבין אחרי מלחמת העולם הראשונה שניתן היה להפחית את האבטלה הגבוהה שנוצרה בקרב החיילים שחזרו מהחזיתות על ידי התחלות בנייה מאסיביות. עם זאת, תוכניות אלה שלו כבר לא היו אפשריות. בשל היותו יהודי הוטלו עליו מגבלות רבות, עד שנורה ברחובות בודפשט על ידי אנשי צלב החץ ההונגרים בגיל 56. להלן הפרויקטים החשובים שתכנן: להלן הפרסים החשובים שבהם זכה: הצעה למכרז משנת 1930 לעיצוב כיכר סאבדשג בבודפשט (Szabadság tér). טיפוס הבניין שהוצע כדירות לפועלים כפי שפורסם ב-1943 בעיתון "קול העם" בבודפשט. לאיוש דיינש. הלקסיקון ההונגרי לקורות חיים. Gyenes Lajos. Magyar életrajzi lexikon, 1. kötet, A-K. Budapest, 1967; 637. o לאיוש דיינש. הלקסיקון לתחיה ההונגרית. Gyenes Lajos. A magyar feltámadás lexikona (szerk.: Szentmiklóssy Géza). Budapest, 1930; 636. o לאיוש דיינש. הספרייה העירונית בעיר קאפשוואר Gyenes Lajos. Takáts Gyula Megyei és Városi Könyvtár, Kaposvár Gyenes Lajos műépítész. Tolnai Világlapja. 33. évf. 20. sz. 1933. 05. 10; 6. o תוצאות מכרזים. ענף הבניה, ענף האדריכלות. Pályázati eredmények. Építő Ipar – Építő Művészet. 55. évf. 13-14. sz; 1931. 04. 01; 56. o Tervpályázati eredmények. A Magyar Mérnök- és Építész Egylet Közlönye. 71. évf. 19-20. sz. 1937; 135. o. és 27-30. sz. 231. o תוצאות מכרזים. Tervpályázati eredmények. MMÉEK. 73. évf. 3-4. sz. 1939; 28. o מדיה וקבצים בנושא לאיוש דיינש בוויקישיתוף Halálesete bejegyezve a Bp. VIII. ker. állami halotti akv. 2617/1944. folyószáma alatt. Gyenes Lajos és Vera Aranka Rolla házassága bejegyezve a Bp. VI. ker. állami házassági akv. 967/1919. folyószáma alatt.
יצחק שדה (פירושונים)

האם התכוונתם ל... יצחק שדה – ממפקדי ארגון "ההגנה", ממייסדי הפלמ"ח ומפקדו הראשון, אלוף בצה"ל רחוב יצחק שדה – רחוב בתל אביב, על שם יצחק שדה פרס יצחק שדה לספרות צבאית – פרס המוענק ליצירה מקורית-ישראלית בשפה העברית בתחום הספרות הצבאית שדה יצחק – מושב במזרח השרון
גוטברוד אטלס

גוטברוד אטלס (בגרמנית: Gutbrod Atlas) היא סדרת מכוניות מסחריות אשר יוצרה גם בתצורת טנדר מתוצרת יצרנית הרכב הגרמנית Gutbrod (אנ') אשר יוצרה בין השנים 1950–1954 בגרמניה המערבית. תצורות: טנדרים, מסחריות. מנוע אחורי. סוג הנעה: הנעה אחורית. דלתות קדמיות - "דלתות התאבדות" (כיוון פתיחת הדלת מנוגד לציר התנועה של הרכב). 3 דלתות - בתצורת מסחרית, 2 דלתות קדמיות ודלת 1 צדדית מימין). "Atlas 800" - יוצר מינואר 1950 - פברואר 1953 "Atlas 800/H" - יוצר מפברואר 1953 - אמצע 1954 "Atlas 1000" - יוצר מיוני 1951 - אמצע 1954 "Atlas 1000/3" - יוצר מפברואר 1953 - אמצע 1954 "Atlas 700" - יוצר מיוני 1953 - אמצע 1954 "גוטברוד אטלס", שנת 1950 - מסחרית "גוטברוד אטלס" - טנדר גוטברוד סופריור מדיה וקבצים בנושא גוטברוד אטלס בוויקישיתוף גוטברוד אטלס, סרטון באתר יוטיוב "גוטברוד אטלס" (בגרמנית) zeit.de/1950/08/der-gutbrod "גוטברוד אטלס 800", שנת 1950, שנת 1951 - מפרט automobile-catalog.com/model/gutbrod/atlas "גוטברוד אטלס 800", שנת 1950 van-museum.de/html/gutbrod_atlas_800_1950 מכוניות, טנדרים וטרקטורים/ ראו דגמי "גוטברוד אטלס" standard-gutbrod.de/Typen "גוטברוד אטלס 800", שנת 1949 van-museum.de/html/body_atlas_800_1949
ג'ורג' וושינגטון קרבר

ג'ורג' וושינגטון קרבר (באנגלית: George Washington Carver;‏ 1 בינואר 1864 – 5 בינואר 1943) היה אגרונום וממציא אמריקאי ממוצא אפרו-אמריקאי שפעל בתחילת המאה ה-20. הוא קידם חלופות לגידולי כותנה ושיטות למניעת הרס קרקע. בזמן כהונתו כפרופסור באוניברסיטת טסקיגי, הוא פיתח שיטות לשיפור אדמות שהתדלדלו עקב שתילה חוזרת ונשנית של כותנה. הוא עודד חקלאים להחזיר חנקן לקרקע על ידי מחזור גידולים שכלל לא רק כותנה אלא גם בטטות וקטניות (כמו בוטנים, סויה ולוביה). גידולים אלה קיבעו חנקן לקרקע וכך שיפרו את תנובת האדמה וגידולי הכותנה וכן העניקו לחקלאים עניים מגוון גידולים אחרים בהם יכלו לסחור או לאכול. קרבר פיתח תוכנית להכשרת החקלאים באלבמה בגידול היבולים החדשים. הוא פרסם 44 עלונים לחקלאים, הפופולרי שבהם כלל 105 מתכונים המכילים בוטנים. אף על פי שהוא השקיע שנים בפיתוח מאכלים המכילים בוטנים אף אחד מהם לא הפך להצלחה מסחרית. מלבד עבודתו לשיפור חיי החקלאים, קרבר היא חלוץ בתחום הסביבתנות. הוא זכה בפרסים רבים, כולל Spingarn Medal על ידי ארגון NAACP. הוא פעל בתקופה של קיטוב גזעי וגזענות חזקה נגד שחורים בארצות הברית, ושמו התפרסם מעבר לקהילה השחורה. הוא זכה לפרסום ושבחים גם בקהילה הלבנה בארצות הברית על הישגיו וכישוריו. ב-1941 מגזין טיים כינה את קרבר "לאונרדו שחור". בהמשך נקראו על שמו אוניית ליברטי ואתרים שונים כמו גשרים, פארקים ובניניים באוניברסיטאות. מדיה וקבצים בנושא ג'ורג' וושינגטון קרבר בוויקישיתוף ג'ורג' וושינגטון קרבר, באתר "Find a Grave" (באנגלית) ג'ורג' וושינגטון קרבר, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.